જો શક્ય હોય તો ગરમીઓમાં પાણી અને પાઉડર બેઝ્ડ મેકઅપ પ્રોડક્ટસનો ઉપયોગ કરવાનું રાખવુ જોઇએ. બને ત્યાં સુધી તમામ પ્રોડક્ટ્સ વોટરપ્રુફ હોય તો મેકઅપ લાંબો સમય ટકી રહે છે. વોટર-પ્રૂફ લિપલાઇનર, આઈલાઇનર અને મસ્કરાનો ઉપયોગ કરવો જોઇએ. મેકઅપ પહેલા જેલનો ઉપયોગ કરવો. અત્યારે બજારમાં મેકઅપ પહેલા લગાવવા માટે ઘણા બધા જેલ મળી રહે છે. અને જો એવુ ન કરવુ હોય તો તમે મેકઅપ પહેલા ચહેરો ધોઈ ગુલાબજળ પણ લગાવી શકો છો. કારણ કે તેનાથી મેકઅપ લાંબા સમય સુધી ટકી રહે છે. અને જો તમારી પાસે એ સમયે ગુલાબજળ અથવા તો જેલ ન હોય તો તમે કપડાંમાં બરફ મૂકીને પણ ચહેરા પર લગાવી શકો છો. યુવતીઓમાં લિપસ્ટિક જલદી નીકળી જવાની ફરીયાદ રહેતી હોય છે. તો એના માટે લિપસ્ટિક લગાવતા પહેલા હોઠ પર ફાઉન્ડેશન લગાવો. તેનાથી લાંબા સમય સુધી લિપસ્ટિક ટકી રહેશે. અને જ્યારે મેટ લિપસ્ટિક લગાવો ત્યારે પહેલા હળવું લિપ ગ્લોસ લગાવો. આ સાથે જ જો તમારી સ્કિન ઓઇલી હોય તો મેકઅપ પહેલા ચહેરા પર ફેસ માટેનું સીરમ આવે છે તે લગાવો તેનાથી ઓઇલીનેસ ઓછી થઈ જશે. તમે જ્યારે પણ ફાઉન્ડેશન લગવો ત્યારે એટલુ ધ્યાન રાખો કે તેને પહેલા ડોટમાં લગાવો. બાદમાં તેને આંગળીઓની મદદથી ચહેરાની ત્વચા પર એક સમાન લગાવી દો. જો તમે આટલી બાબતોનું ધ્યાન રાખશો તો ઉનાળામાં તમારો મેકઅપ લાંબા સમય સુધી ટકી રહેશે અને ફેલાશે પણ નહીx.